ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1993 για την τροποποίηση των ορίων των μειονεκτικών ζωνών στις Κάτω Χώρες κατά την έννοια της οδηγίας 75/268/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)
(93/240/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι στην οδηγία 75/275/ΕΟΚ του Συμβουλίου της 28ης Απριλίου 1975 σχετικά με τον κατάλογο των μειονεκτικών ζωνών κατά την έννοια της οδηγίας 75/268/ΕΟΚ (Κάτω Χώρες) (3), όπως τροποποιήθηκε τελευταία από την οδηγία 92/93/ΕΟΚ (4), περιγράφονται οι περιοχές των Κάτω Χωρών που περιλαμβάνονται στον κοινοτικό κατάλογο των μειονεκτικών ζωνών κατά την έννοια του άρθρου 3 παράγραφος 5 της οδηγίας 75/268/ΕΟΚ-
ότι η ολλανδική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, επακριβέστερο και εναρμονισμένο ορισμό των ορίων των μειονεκτικών ζωνών στο παράρτημα της οδηγίας 92/93/ΕΟΚ-
ότι αυτός ο νέος ορισμός των ζωνών που περιλαμβάνεται ήδη στον κατάλογο που αφορά τις ζώνες κατά την έννοια του άρθρου 3 παράγραφος 5 της οδηγίας 75/268/ΕΟΚ δεν τροποποιεί τα όρια των ζωνών αυτών που τηρούν τους δείκτες και τις τιμές συμπεριλαμβανομένων των κριτιρίων εξαιρέσεως, που έχουν επιλεγεί από τις οδηγίες 75/275/ΕΟΚ και 92/93/ΕΟΚ-
ότι το σύνολο των ζητουμένων τροποποιήσεων από την ολλανδική κυβέρνηση στα πλαίσια του άρθρου 2 παράγραφος 3 της οδηγίας 75/268/ΕΟΚ δεν καταλήγει σε καμία αύξηση της αξιοποιούμενης γεωργικής εκτάσεως εκ 110 915 εκταρίων του συνόλου των μειονεκτικών ζωνών που αναφέρονται στο παράρτημα της οδηγίας 92/93/ΕΟΚ και συνεπώς δεν έχει επίπτωση επί του ορίου που έχει καθοριστεί στο εν λόγω άρθρο-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών ζωνών στις Κάτω Χώρες, που αναφέρονται στο παράρτημα της οδηγίας 92/93/ΕΟΚ, αντικαθίσταται από το παράρτημα της παρούσας οδηγίας.
Άρθρο 2
Η παρούσα οδηγία απευθύνεται στο Βασίλειο των Κάτω Χωρών.
Βρυξέλλες, 7 Απριλίου 1993.